Hekk lil ommha bi tnehida, Qalet tfajla ta' tliet snin, Waqt li kienet sejra torqod F'lejl tax-xitwa mill-waħxin. Aħna wkoll, Alla, ngħajtulek Bħal dit-tifla ta' ftit żmien, Għax mingħujrek kollox dalma, Waħx u biża' kullimkien. Inti waħdek xemx li ssebbaħ, Inti biss turina t-triq. L-għerf tad-dinja qerq u frugħa, U triqatha għawġ u żliq, Għaliex stqarrejt li dnibt, fittirt l-imħabba fejn ma sibthiex, fil-ġisem, fl-għerf, fil-fama; għax kellek għatx u ġuħ li xejn ma rxabba' u kont mitluf fi sqaqijiet mudlama; għar dejjem ħabbejt 'l ommok, qimt lil ħbiebek, u sibt it-triq tas-Sew minn fomm ta' tfajjel nistħajlek bħali w donni naħseb ħsiebek imma d-dawi t'Alla fik ma nafx nistħajjel; ma nafx inħoss il-ħerqa li ħeġġitek, ma nafx naqta' 'l quddiem b'xogħot u tbatiġa, ma nafx inħoss l-indiema li niggżitek, Ma nafx inħalli t-tajn u ntir għad-dija.